Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Julgeolekuekspertide väitel arenevad peaminister Netanyahu
ja Iisraeli julgeolekuaparaadi vahel lahkhelid
iisraellaste vastase palestiinlaste vägivalla põhjuste suhtes.
Peaminister Netanyahu väitel
on EL Iisraeli-palestiinlaste konflikti osas reaalsustaju kaotanud.
Saksamaa ei näe sõjalist sekkumist Süüria kriisi lahendusena
ja lubab edendada poliitilist protsessi.
Pärast kaks kuud kestnud vägivalda, kus palestiinlased pussitavad,
tulistavad või rammivad autodega pea iga päev iisraellasi,
arenevad peaminister Netanyahu, IDF ja Iisraeli luureülemate vahel lahkhelid
vägivalla põhjuste suhtes.
See tekitab küsimusi,
kas kasutatakse õiget taktikat rahutuste leevendamiseks,
mis on järjekindlaimad, mida Iisrael, eriti Jeruusalemm,
ja Läänekallas on kogenud
pärast palestiinlaste intifada ehk rahvaülestõusu lõppemist 2005. a.
Netanyahu on korduvalt süüdistanud
palestiinlaste presidenti Abbasi oma rahva Iisraeli vastu ässitamises,
mis vägivalda ajendab.
Netanyahu väitel väljendavad rünnakud
palestiinlaste viha juutide vastu
ja soovimatust aktsepteerida Iisraeli olemasoluõigust.
Iisraeli armee- ja julgeolekuteenistused
viitavad aga erinevatele majandus- ja sotsiaalpoliitilistele faktoritele,
mis nende meelest palestiinlaste viha ja frustratsiooni toidavad,
eriti Läänekalda noorte seas.
Kuigi Iisraeli julgeolekuaparaat kritiseerib Abbasi
ja tema Fatah' parteid vägivalla vaikiva heakskiitmise,
sh nn märtrite kiitmise pärast, kes on juute rünnanud,
pole Iisraeli julgeolekuametnikud süüdistanud Abbasi
selle otseses ässitamises.
Siiski püüab armee Tel Avivi Ülikooli Riikliku Julgeolekuuuringute Instituudi
vanemteadur Kobi Michaeli sõnul kindlustada,
et enamik palestiinlastest, kes vägivallas ei osale,
sellest võimalikult vähe mõjutatud oleks.
Arvan, et Iisraeli strateegia põhisammas on hetkel idee
isoleerida enamus rahvast
nii palju kui võimalik vägivallatandrist.
Peame meeles pidama,
et vähemalt 98% palestiinlastest ei osale vägivallas ja terrorismis,
ning vägivald ja terrorism on nende põhihuvide vastu.
Iisraeli strateegiline väljakutse on neid sõjatandrist eemal hoida
ja kindlustada, et nad selles ei osaleks.
Alates 1. oktoobrist, kui praegune vägivald algas,
on hukkunud 19 iisraellast ja 1 ameeriklane.
Samal perioodil on hukkunud 97 palestiinlast,
kellest 58 määratles Iisrael terroristideks,
ülejäänud osalesid aktiivselt
vägivaldsetes kokkupõrgetes Iisraeli julgeolekujõududega.
Peaminister Netanyahu ütles Põhja-Galileas konverentsil esinedes,
et EL on Iisraeli-palestiinlaste konflikti osas reaalsustaju kaotanud.
Netanyahu kordas oma nägemust konflikti põhiolemuse suhtes,
rõhutades, et selleks on soovimatus aktsepteerida juudiriigi olemasolu.
Meil on palestiinlaste küsimuses mõnede riikidega vaidlus.
Mõned neist huvituvad sellest tõsiselt,
eriti Lääne-Euroopas ja EL organites,
kes otsustasid märgistada meie tooteid.
Minu vastus oli, et külmutame teiega dialoogi palestiinlaste teemal,
sest teil puudub reaalsustaju. Nad arvavad,
et meie konflikt palestiinlastega on territoriaalne.
Territoriaalne konflikt oleks ammu lahendatud.
See on konflikt meie eksistentsi pärast,
Iisraeli riigi, juutide rahvusriigi eksistentsi pärast mis tahes piirides.
Süüria kriisi osas kiitis Netanyahu koordineerimistööd Venemaaga.
Tema kohtumine president Putiniga
olevat kindlustanud Iisraeli võime tegutseda oma põhjapiiril
ja säilitada kvalitatiivne edumaa, mis aitab juudiriigil konflikti vältida.
Mul oli president Putiniga pikk vestlus.
Arvan, et täna mõistetakse mu mõne nädala tagust Moskva-reisi.
Tahtsin kindlustada et meie huvid ei põrkuks.
Tegutseme aeg-ajalt Süürias,
et see ei muutuks rindeks meie vastu,
teiseks terroririndeks, mida Iraan Golanilt luua püüab.
Püüame ära hoida ka surmarelvade laste,
eriti Süüriast Liibanoni ning jätkame seda.
Eilse kohtumise järel ütlen, et jätkame seda.
Kuid oli tähtis
vältida kokkupõrkeid IDF ja Vene armee vahel
ning koordineerimine on seepärast oluline.
See toimub heas vaimus, otsese, vahendamata side kaudu,
mis täna meie maade vahel eksisteerib.
Süüria president Assad ütles intervjuus Tšehhi Televisioonile,
et Venemaa sekkumine sõtta on muutnud jõudude tasakaalu
ja lisas, et Moskva tugev toetus,
keda ta peab oma peamiseks rahvusvaheliseks liitlaseks, jätkub.
Assadi väitel näitas Vene lennuki allatulistamine
regionaalse vaenlase Türgi poolt
Ankara rahulolematust arengutega Süürias,
mis liikuvat tema valitsuse huvides.
See näitas Erdogani tegelikke kavatsusi.
Ta kaotas enesevalitsuse,
sest Venemaa sekkumine on muutnud jõudude tasakaalu.
Erdogani ja tema terrorirühmituste läbikukkumine Süürias
tähendab tema poliitilist kaotust.
Ta tahtis mis tahes edule kaikaid kodaraisse loopida.
Ta tegi seda, aga ma ei usu, et see midagi muudaks.
Sõda terrorismi vastu jätkub.
Venemaa toetus ja osalus kasvab, see on tugevam
ja arvan, et tagasiteed pole,
ükskõik kas ta teeb seda ühel või teisel moel uuesti.
Brüsselis ütles Saksamaa välisminister Steinmeier,
et Saksa valitsuse otsus ühineda sõjalise kampaaniaga ISISe,
al-Qaeda Nusra Rinde ja teiste islamirühmituste vastu Süürias
oli märgiks Saksamaa solidaarsusest Prantsusmaaga.
Otsustasime ellu viia Prantsusmaale lubatud solidaarsuse
ja seepärast tegi Saksamaa valitsus hommikul otsuse
sekkuda koos Prantsusmaaga sõjalisse konflikti ISISe, al-Nusra
ja teiste vastavate rühmituste vastu Süürias.
Steinmeier rõhutas siiski,
et Saksamaa ei näe sõjalist sekkumist konflikti lahendusena
ja lubab sõjast räsitud riigis poliitilist protsessi edendada.
See ei varjuta aga fakti,
et meie meelest ei lahendata Süüria sõda sõjaliste meetoditega,
ja edendame endiselt poliitilist protsessi,
mis mõne nädala eest Viinis vapralt käivitati
ja mis pärast kaht vooru leppis kokku tulevastes sammudes.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri